b'\n_START_ARTICLE_\nNovoletni festival narodnozabavne glasbe Dolenjske Toplice\n_START_SECTION_\nIzvedba\n_START_PARAGRAPH_\nVsak ansambel se predstavi z eno avtorsko skladbo, ki je lahko \xc5\xbee javno predvajana, vendar ni zmagala na katerem izmed festivalov, in eno skladbo iz zakladnice slovenske narodnozabavne glasbe, ki ni lastna skladba nastopajo\xc4\x8dega ansambla. Ker \xc5\xbee ime festivala pove, da je ta novoletni, se ve\xc4\x8dina ansamblov odlo\xc4\x8di za temo, povezano z bo\xc5\xbei\xc4\x8dem ali novim letom, kar pa ni navedeno v razpisnem pogoju kot pravilo._NEWLINE_Festival od vklju\xc4\x8dno 3. festivala leta 2007 poteka v Kulturno kongresnem centru v Dolenjskih Toplicah. Prva dva sta potekala v prireditvenem \xc5\xa1otoru.'